Kunlik mehnat markazlarining asosiy vazifalari belgilandi

Vazirlar Mahkamasi tomonidan «Vaqtincha, mavsumiy va bir martalik ishlarda band bo‘lgan fuqarolarning mehnat faoliyati samaradorligini oshirish chora-tadbirlari to‘g‘risida»gi qaror qabul qilindi.
Qaror bilan Kunlik mehnat markazining namunaviy tuzilmasi tasdiqlandi.
Kunlik mehnat markazlarining asosiy vazifalari quyidagilar hisoblanadi:
Belgilanishicha, Markazlar xodimlari mehnatiga haq to‘lash Bandlikka ko‘maklashish davlat jamg‘armasi mablag‘lari hisobida tuman (shahar) aholi bandligiga ko‘maklashish markazi tomonidan amalga oshiriladi.
Bandlik va mehnat munosabatlari vazirligiga ikki oy muddatda hududlardagi ehtiyojdan kelib chiqib, joylarda DXSh asosida Markazlarni tashkil etish choralarini ko‘rish topshirildi.
Markazlarda ish beruvchi va ish izlovchilar uchun call-markazlar tashkil etish, ish izlovchilarni ish joylariga transportda olib borish va olib kelish xizmatlarini ko‘rsatish, ularga yotoqxonalar, mehnat qurollari, shaxsiy himoya vositalari va maxsus kiyimlarni ijaraga berish hamda ovqatlanish va xizmat ko‘rsatish shoxobchalari tashkil etilishi nazarda tutiladi.
Markazlarni joylashtirish uchun mavjud binolar tuman (shahar) aholi bandligiga ko‘maklashish markazlariga operativ boshqaruv huquqi asosida beriladi.
Markazning Namunaviy tuzilmasiga quyidagilar kiritildi:
Markazlar mahalliy mehnat bozorida ayrim vaqtincha va bir martalik ishlarning mavsumiyligini hisobga olgan holda, Bandlik va mehnat munosabatlari vazirligining qarori bilan qo‘shimcha xodimlar bilan ta'minlanadi.
Markazlarga jamoat tartibini saqlash uchun tuman (shahar) ichki ishlar bo‘limlarining bir nafardan mas'ul xodimi doimiy biriktiriladi.